جامی جیهانیی فیفای ژنان

جامی جیھانیی فیفای ژنان پێشبڕکێیەکی تۆپی پێی نێودەوڵەتییە و لەلایەن تیپە نیشتمانییە باڵاکانی ژنانی ئەندامانی یەکێتی نێودەوڵەتی تۆپی پێی فیفا (فیفا) کە دەستەی بەڕێوەبەری نێودەوڵەتی وەرزشە کێبڕکێی لەسەر دەکرێت. ئەم پێشبڕکێیە ھەر چوار ساڵ جارێک و ساڵێک دوای مۆندیالی پیاوان لە ساڵی ١٩٩١ەوە لە چین بەڕێوەچوو. بەپێی فۆرماتەکەی ئێستای پاڵەوانێتییەکە، تیپە نیشتمانییەکان کێبڕکێ لەسەر ٣١ شوێن دەکەن لە قۆناغی سێ ساڵەی پاڵاوتن. تیمی وڵاتی میواندار بە شێوەیەکی ئۆتۆماتیکی سەردەکەوێت بۆ پاڵەوانێتییەکە. ھەڵبژاردەی ئەمریکا چوارجار نازناوەکەی بەدەستھێناوە. ئەڵمانیان دوو نازناو ھەریەکە لە ژاپۆن و نەرویژ و ئیسپانیا یەکجار نازناوەکەیان بەرزکردووەتەوە.

ھەشت وڵات میوانداری جامی جیھانیی فیفای ژنانیان کردووە. چین و ئەمریکا ھەریەکەیان دوو جار میوانداری پاڵەوانێتییەکەیان کردووە، ئوسترالیا، کەنەدا، فەرەنسا، ئەڵمانیا، نیووزلاندا و سوید ھەریەکەیان جارێک میوانداری پاڵەوانێتییەکەیان کردووە.

پێشبڕکێی ساڵی ٢٠٢٣ لەلایەن ئوسترالیا و نیووزلەندا میوانداری کرا، بەمەش یەکەم چاپە کە لە نیوەگۆی باشوور بەڕێوەدەچێت، یەکەمین جامی جیھانیی فیفای ژنان بوو کە لەلایەن دوو وڵاتەوە میوانداری بکرێت.جامی جیھانیی فیفای ژنان ساڵی ٢٠٢٧ لە بەڕازیل بەڕێوەدەچێت، بەمەش دەبێتە یەکەم چاپ کە لە ئەمریکای باشوور بەڕێوەدەچێت.

 سەرچاوەکان